Coordenadas: 64°N 88°L﻿ / ﻿64, -88

Localización do raion de Turukhanski no krai de Krasnoiarsk.
O **raion de Turukhansk** (en ruso Туруха́нский райо́н) é un raion (distrito) do krai de Krasnoiarsk, Rusia.

Xeografía
---------

Panorama da paisaxe do raion.
O raion de Turukhansk está situado no oeste do krai, e limita ao norte co raion de Taimirsk Dolgano-Nenetsken, ao leste co raion de Evenkiisk, ao sur co raion de Ieniseisk, e ao oeste do óblast de Tiumén.

A súa superficie é de 211 189 km2.

O seu centro administrativo (capital) é a localidade de Turukhansk.

A través do distrito fúen os seguintes afluentes do río Ienisei: o Podkamennaia Tunguska, o Ielogui, o Nizhniaia Tunguska, o Turukhan, o Kureika e o Sukharikha.

O raion acolle a Reserva Natural de Turukhanski.

### Demografía

A súa poboación no ano 2010 era de 18 708 habitantes, que descendera en 2018 até os 15 971, polo que nese ano a súa densidade de poboación era de 0,089 hab./km2

A poboación do raion é un 38,5 % urbana, e un 61,5 % rural. A poboación da capital, Turukhansk, acolle ao 24,9 % da poboación total do distrito.


|  |
| --- |
| **Evolución da poboación de: Raion de Turukhansk desde 1959 ata 2010**
 |
| **1959** | **1970** | **1979** | **1989** | **2002** | **2010**
 |
| 14 105 | 11 105 | 13 766 | 19 257 | 12 439 | 18 708 |

Historia
--------

O distrito foi fundado o 7 de xuño de 1928.

Xosé Stalin viviu no exilio no territorio do distrito moderno antes da Revolución de Outubro.

Goberno
-------

Desde 2013, o xefe do distrito e presidente do seu Consello é Anatoli I. Goloded.

Particularidade demográfica
---------------------------

O raion é o fogar da maioría dos compoñentes do pobo keta, un grupo étnico pequeno e en declive, cuxo idioma, o keto, é a última supervivente do gupo das linguas ieniseianas, que a maioría dos autores inclúen na suposta familia das linguas dené-caucasianas, relacionada coas linguas na-dené dos pobos indíxenas de América.Hoxe en día, a maioría das persoas que aínda falan keto viven en só tres localidades: Kellog, Surgútikha e Madúika, todas elas situadas no distrito de Turukhansk. Segundo o censo de 2002, había 1 494 ketas en Rusia. Pero o número de individuos que teñen como lingua materna este idioma era tan só de 213 en 2010. A día de hoxe non se coñecen falantes monolingües, polo que se considera un idioma en perigo de extinción.

Galería de imaxes
-----------------

* BandeiraBandeira
* EscudoEscudo
* Reserva Natural de TurukhanskiReserva Natural de Turukhanski
* Restos dunha ponte da liña ferroviaria do Círculo PolarRestos dunha ponte da liña ferroviaria do Círculo Polar

* Río Dzhaltul, afluente do SukharikhaRío Dzhaltul, afluente do Sukharikha
* Rio Kheta en xulloRio Kheta en xullo
* Igrexa de TurukhanskIgrexa de Turukhansk
* Aeroporto de TurukhanskAeroporto de Turukhansk

Notas
-----

1. 1 2 3  Páxina web oficial do krai de Kasnoiarsk. Información sobre o raion de Turukhansk Arquivado 03 de marzo de 2016 en Wayback Machine. *(en ruso)*.
2. ↑  Lei #10-4765.
3. 1 2  Censo ruso de 2010.
4. ↑  "26. Численность постоянного населения Российской Федерации по муниципальным образованиям на 1 января 2018 года". Servizo de Estatísticas do Estado Federal.
5. 1 2  Vajda, Edward J. (2013): *Yeniseian Peoples and Languages: A History of Yeniseian Studies with an Annotated Bibliography and a Source Guide*. London: Routledge. ISBN 978-1-1368-3740-1.
6. ↑  Kryukova, Elena (2013): "The Ket Language: from descriptive linguistic to interdisciplinary research". *Tomsk Journal of Linguistics & Anthropology* **1**: 39.
7. ↑  Vajda, Edward J. (2006). *Loanwords in the World's Languages: a Comparative Handbook*. Berlin: De Gruyter Mouton. pp. 471–500.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Raion de Turukhansk*** |

### Bibliografía

* Vajda, Edward J. (2013): *Yeniseian Peoples and Languages: A History of Yeniseian Studies with an Annotated Bibliography and a Source Guide*. Londres: Routledge. ISBN 978-1-1368-3740-1.

### Outros artigos

* Krai de Krasnoiarsk
* Pobo keta

### Ligazóns externas

* Páxina web oficial *(en ruso)*.


|  |  |
| --- | --- |
| Control de autoridades | 
* Wd: Q2156680
* GeoNames: 1488901

 |